google/wiki40b huggingface dataset:
Amerikos Samoa

Geografija

Amerikos Samoa yra vidurio Polinezijoje, Samoa salyno rytinėje dalyje. Kartu su Džarvio atolu tai vienintelė JAV valda Pietų pusrutulyje. Pagrindinė sala – vulkaninės kilmės Tutuila. Taip pat yra kelios nedidelės vulkaninės salelės: Aunuu, Ofu ir Olosega, Tau. Be to, valdai priklauso Motu O Manu atolas bei Sveino atolas. Visos salos išskyrus Motu O Manu gyvenamos.
Salų paviršius kalnuotas, miškingas. Aukščiausia vieta – Latos kalnas (963 m, Tau s.). Greta Amerikos Samoa salų aptiktas povandeninis vulkaninis Vailuluu kalnas. Dalis Tutuilos salos, Ofu bei Tau salos sudaro Amerikos Samoa nacionalinį parką.
Oro temperatūra ištisus metus laikosi ~28 °C. Drėgnasis laikotarpis tęsiasi nuo gruodžio iki kovo. Dažni tropiniai ciklonai.

Gyventojai

Didžioji gyventojų dauguma (89 %) – samojiečiai. Taip pat yra išeivių iš kitų Polinezijos salų (daugiausia Tongos), baltųjų (pagr. amerikiečių). 95 % gyventojų susitelkę Tutuilos saloje.
98 % Amerikos Samoa gyventojų yra krikščionys (dauguma priklauso kongregacinėms bažnyčioms, ypač Pastarųjų dienų šventųjų Jėzaus Kristaus bažnyčiai, yra protestantų, katalikų).
Dauguma gyventojų yra dvikalbiai: 91 % Amerikos Samoa gyventojų kalba samojietiškai, 80 % – angliškai. Taip pat vartojamos (tarp diasporų) tongiečių, japonų kalbos.
XX a. prasidėjo kultūrinė perskyra tarp Vakarų Samoa ir Amerikos Samoa gyvenančių samojiečių: pirmuosius labiau veikia britiška (australietiška, zelandiška) kultūra, antruosius – amerikietiška. Dalis samojiečių emigravę į JAV (visų pirma į Havajus, taip pat Oregoną, Kaliforniją ir kt.).

Ekonomika

Verčiamasi daugiausia turizmu, žvejyba ir žuvies perdirbimu, vaisių, kokospalmių auginimu. Žuvies (tuno) konservai, kopra išvežami į JAV.
Amerikos Samoa 2008 m. buvo 241 km plentų. Laivų krantinės yra Pago Pago, Aunuu, Auasyje, Faleasao ir Ofu. Prekybinio laivyno neturi. Geležinkelių nėra. Salose yra 3 oro uostai: Pago Pago tarptautinis, Fitiutos, Ofu.

Kultūra

Amerikos Samoa kultūriškai artima Samoa valstybei, tačiau čia didelė JAV kultūros įtaka.
Populiariausios sporto šakos – amerikietiškas futbolas, regbis, boksas, sumo, beisbolas, kriketas. Amerikos Samoa vyrų futbolo rinktinė yra viena silpniausių pasaulyje. Amerikos Samoa olimpinėse žaidynėse medalių nėra iškovojusi.
Bogdan Borusewicz

Biografija

1975 m. baigė istorijos studijas Liublino katalikiškojo Jono Pauliaus II universiteto Humanitariniame fakultete.
Aktyviai dalyvavo pasipriešinime prieš tuometinę komunistinę LLR valdžią. 1968 m., dar būdamas moksleiviu buvo nuteistas trejus metus kalėti už atsišaukimų gaminimą ir platinimą, 1976 m. buvo darbininkų gynimo komiteto narys Radome, 1980 m. rugpjūčio mėn. dalyvavo organizuojant streiką Gdansko laivų statykloje.
1981 m. gruodžio 13 d. Lenkijoje įvedus karinę padėtį veikė pogrindyje, buvo vienas iš Solidarumo profsąjungos vadovų. 1986 m. areštuotas, 1988 m. – amnestuotas.
1991–2001 m. buvo I, II ir III-jo šaukimo Lenkijos Seimo deputatu. 2001–2005 m. vadovavo Pomeranijos valdytojų tarybai.
2005 m. kaip nepriklausomas kandidatas išrinktas į VI-ojo šaukimo Lenkijos Senatą. Gavęs Piliečių platformos bei Teisės ir Teisingumo partijų palaikymą išrinktas Senato maršalka.
2011 m. tapo Piliečių platfomos partijos nariu.
Jokūbiškis

Aplinkinės gyvenvietės

Muoriškiai – 1,6 km
Šniurkiškiai (Nemunėlio Radviliškis) – 1,4 km
Nemunėlio Radviliškis – 2,3 km
Pagojai (Biržai) – 1,4 km
BIRŽAI – 24 km
Kraukliai – 3 km
Vania Stambolova

Biografija

Vania Stambolova stambiose tarptautinėse varžybose karjerą pradėjo 1999 m. pasaulio jaunučių čempionate, kuriame 400 m barjerinio bėgimo distancijoje savo grupėje liko 5 vietoje ir į kitą etapą nepateko. 2005 m. pasaulio čempionate ji ir vėl savo grupėje liko penktoje vietoje ir į kitą etapą nepateko. Po metų sportininkė 400 m bėgimo distancijoje laimėjo sidabro medalį pasaulio uždarų patalpų čempionate, auksą Europos čempionate ir sidabrą IAAF taurės varžybose. 2007 m. Stambolovos Testosterono testas buvo teigiamas ir ji pelnė dvejų metų draudimą dalyvauti čempionatuose. 2009 m. sportininkė grįžo ir pateko į pasaulio čempionatą, kur 400 m barjerinio bėgimo distancijoje pateko į pusfinalį. Po metų sportininkė pelnė bronzą 2010 m. pasaulio uždarų patalpų čempionate.
Žvaigždžių liga

Siužetas

Gyveno Kalamazu miestelyje, Mičigane, dvi sesutės. Viena buvo Kristorerio Wilde fanė, žinojo apie jį viską, o jaunėlė labiau domėjosi knygų skaitymu. Kristoferis labai populiarus dainininkas, superžvaigždė.vasaros atostogų metu šeimyna vyksta į Kaliforniją pas močiutę. Vyresnėlė įžvelgė puikią progą pamatyti iš arti Vaildą. Kol ji stengėsi papulti į klubą, jaunėlė atsidūrė prie juodojo įėjimo ir netyčia susidūrė su Krisu.Jis norėjo išsmukti iš klubo nepastebėtas ir nubloškė durimis merginą. Paskui vežė ją į ligoninę. Parsivežė namo, nes tuo metu ten vyko vakarėlis jo paties garbei. Padainavo svečiams, o jau tada vežė merginą į močiutės namus. Juos persekiojo paparaciai. Kitą dieną malibu paplūdimyje jie ir vėl susitiko. Puikiai leidi laiką, bet, galiausiai, vėl teko bėgti nuo paparacų. Už vairo Krisas, o su žemėlapiu Džesika.Tačiau jų kelionė baigėsi liūdnai... mašina prasmego pelkėje ir jie ilgai ėjo pasišnekėdami apie gyvenimą.
Busted

Busted buvo pop punk ir poproko grupė iš Anglijos. Susikūrė 2001 m. ir gyvavo iki 2005 m.
Senosios Įpilties IV kapinynas

Kapinynas

Įrengtas aukštumos pakilumoje, šalia upelio. Teritorijos rytinė dalis dirvonuoja, šiaurės vakarinė – dirbama. Pietiniu pakraščiu praeina lauko kelias. Į pietus tęsiasi nenaudojamas žvyro karjeras.
Teritorija – apie 0,3 ha.
0,22 km į pietus yra Senosios Įpilties Aukuro akmuo, 0,57 km ta pačia kryptimi – Senosios Įpilties piliakalnis, 0,6 km į pietvakarius – kapinynas–Karių kapeliai, 0,25 km į pietus – piliakalnis–Marijos kalnelis.

Istorija

Kapinynas aptiktas 1991 m. , eksploatuojant žvyro karjerą. Žvyrduobėse rasta degintinių kapų liekanų: degintų kauliukų, susilydžiusių ir sulaužytų žalvarinių dirbinių liekanų. Radiniai neišliko. Manoma, kad karjeras sunaikino didžiąją kapinyno dalį. Išliko tik šiaurinis jo pakraštys.
2012 m. žvalgė Julius Kanarskas.
Kapinynas būdingas I tūkstantmečio pabaigos – II tūkstantmečio pradžios kuršių laidojimo paminklams.
Anapolis (Rokiškis)

Pavadinimo kilmė

Kaimo vardas kilęs nuo moteriško asmenvardžio Ana (slaviška Onos vardo forma) ir galūnės polis, kuri tikriausiai bus graikiškos kilmės ir reiškianti „miestas, gyvenamoji vieta“, o ne nuo slaviško pole, reiškiančio „laukas“ (analogija – Marijampolė, Janapolė ir kt.).

Žymūs žmonės

Anapolio palivarke gimė XIX a. lietuvių kunigas ir rašytojas Antanas Vienažindys (1841–1892).
Šeimyniškiai (Anykščiai)

Istorija

Sovietmečiu kurį laiką kaime buvo Šeimyniškių apylinkės centras. Žinomas dėl netoliese esančio Šeimyniškių piliakalnio.
Angels with Dirty Faces

Albumo istorija

Jau sukūrusios antrąjį albumą, grupė pradėjo ieškotis naujos įrašų kompanijos, kol galiausiai pasirašė kontraktą su „Island Records“. Jų pirmasis singlas, išleistas naujoje įrašų kompanijoje, buvo „Freak Like Me“, kurio prodiuseris buvo Richard X, tai buvo viena iš paskutiniųjų įrašytų dainų, ir ši daina buvo įrašyta Richard X nuosavame name. Daina turi „Are 'Friends' Electric?“ dainos ritmą, bei Adina Howard dainos „Freak like Me“ žodžius. Daina debiutavo pirmoje vietoje JK tope.
Antrasis singlas su Range „Round Round“, prodiusuotas prodiuserių grupės Xenomania. Šis singlas buvo antrasis grupės singlas, pasiekęs #1 vietą JK tope. Airijoje, Naujoje Zelandijoje ir Nyderlanduose daina pasiekė #2 vietą šių šalių topuose. Taip pat daina pasiekė Australijoje #13 vietą, ir buvo parduota daugiau nei 35 000 singlo kopijų. Prie to prisidėjo nebloga reklaminė kampanija, puikus klipas, išsiuntinėtas visiems muzikos kanalams, išleista reklaminė dainos versija, skirta radijo stotims.
Antrasis „Sugababes“ albumas buvo sėkmingai išleistas ne tik Anglijoje, bet ir visoje Europoje. Ir buvo parduota daugiau nei vienas milijonas albumo kopijų visoje Europoje. Singlai „Stronger“ ir „Angels with Dirty Faces“ pasiekė aukštas vietas topuose. O daina „Shape“, įrašytas kartu su Sting, pasiekė aukštas vietas tik Airijoje ir Jungtinėje Karalystėje.
Heinrich Klumbies

Biografija

Gimė tilžiečių šeimoje Neutomišelyje. Tėvas Emilis Frydrichas Klumbys šiame mieste tarnavo teismo asesoriumi, o motina Mėta Šyfelbain šeimininkavo namuose. 1925 m. Šneidemiulėje (dab. lenk. Piła Lenkijoje) įgijęs brandos atestatą, jis toliau studijavo Štutgarte: pirmiau Aukštojoje technikos mokykloje, vėliau – 
Vaizduojamojo meno akademijoje pas prof. Hansą Špygelį. 1926 m. tęsė mokslus Paryžiaus Academie Julien pas Fernandą Legerį. 1926–1928 m. buvo Karaliaučiaus meno akademijos studentu: žinių sėmėsi pas profesorius Francą Ksaverą Vimerį, Heinrichą Volfą ir Klausą Richterį. Lankėsi Nidos dailininkų kolonijoje. Savo studijas užbaigė Karališkojoje meno mokykloje Berlyne, kur 1928 m. išlaikė paskutinius valstybinius egzaminus. 
1930–1933 m. darbavosi Berlyno avangardistinėje Karlo Markso mokykloje: joje mokė braižybos, kartu vadovavo teatrinei grupei ir meno klasei. Nuo 1936 m. atsidėjo vien kūrybai – tapė ir iliustravo spaudą. 1940 m. pašauktas į nacistinę kariuomenę, tarnavo oro pajėgose. 
Pokaryje apsigyveno Raichenbache prie Filso (vok. Reichenbach an der Fils). 1946 m. vedė žinomo karikatūristo Ericho Ohserio našlę Marigardą. Dėstė vietiniame Liaudies universitete, papildomai užsidirbdavo laikraščių ir žurnalų leidyklose. 1960 m. buvo priimtas profesoriaus pareigoms Karlsrūjės meno akademijoje, kur dėstė iki 1971 m. Priklausė Münchener Secession ir Société Europeenne Vénice dailininkų susivienijimams, Vokietijos menininkų sąjungai.
Prof. Heinricho Klumbio sukurti „beribių plokštumų“ paveikslai užima savitą vietą modernaus Vokietijos meno istorijoje.
Statybos teisė

Statybos teisė, statybų teisė – visuma teisės normų, reguliuojančių statybas ir su jomis susijusius visuomeninius santykius; savarankiška teisės šaka. Pošakiai – viešoji ir privatinė statybos teisė.
Statybos teisė apima tiek viešosios, tiek ir privatinės (civilinės) teisės normas; tiek valstybės, tiek ir privačių, viešųjų organizacijų priimtas imperatyvines ar dispozityvines taisykles statybos srityje. Privatinėje teisėje – civilinių santykių reguliavimas (rangos teisė, užstatymo teisė), viešojoje – administracinės normos (priešgaisrinė sauga ir kt.).
Specialaus statybos teisės akto rūšis Lietuvos teisėje – statybos techninis reglamentas.
Vendžou

Istorija

Seniau miestas vadintas Jongdzia, Jungčia arba Jungkia (kin. 永嘉, pinyin: Yǒngjiā) pavadinimu. Vendžou istorija datuojama 2500 m. pr. m. e., kai vietovė garsėjo seladono dirbiniais.
Vendžou ilgą laiką vaidino tradicinio uosto vaidmenį. Per Vendžou prekės pasiekdavo vidines kalnuotas Džedziango provincijos vietoves. 1876 m. iš Vendžou uosto pradėta eksportuoti arbatą, bet vietovėje nebuvo sukurta užsieniečių gyvenviečių. Nuo 1937 iki 1942 m., Antrojo Kinijos-Japonijos karo metu, Vendžou svarba išaugo, nes jis buvo vienas iš penkių Kinijos valdžioje likusių uostų. Karui einant į pabaigą jo reikšmė sumenko, bet 1955 m. atkūrus prekybą palei Džedziango krantus, miesto ekonomika ėmė atsigauti.

Geografija ir klimatas

Miestą supa kalnai ir Rytų Kinijos jūra. Jūroje apie 355 km atstumu nuo miesto pakrantės išsidėsčiusios 436 lygumų salos. Vendžou kraštovaizdis daugiausia kalnuotas, 76 proc. teritorijos dengia kalnai ir kalvos, pvz., Jandango kalnai, pakrantės kalnų ruožas, besidriekiantys rytinėje prefektūros dalyje. Didžiausia upė – Ou.
Vasaros nėra itin karštos, o žiemos itin šaltos. Nuo to ir kilęs miesto pavadinimas Wēnzhōu, reiškiantis 'švelnaus klimato, jauki žemė'.
Tabernakulis

Tabernakulis (lot. tabernaculum 'pastogė, palapinė', taberna 'trobelė') – eucharistijos (ostijos) saugojimo vieta. Romos Katalikų Bažnyčioje didžiojo altoriaus viduryje esanti spintelė Švč. Sakramentui komuninėje ir monstrancijoje laikyti.
Šventoji Eucharistija nuolat gali būti laikoma tik viename tos bažnyčios altoriuje arba tik vienoje vietoje (112), todėl kiekvienoje bažnyčioje paprastai būna vienas tabernakulis. Jis turi būti tvirtas ir nepažeidžiamas. Ant tabernakulio statomas altoriaus kryžius. Tabernakulio dydis ir forma turi derintis su altoriumi. Jame yra du skyriai: žemesnysis – komuninei, aukštesnysis – monstrancijai.
II Vatikano Susirinkimas pageidavo šventosios liturgijos (Sacrosanctum Concilium), keičiant kai kurias taisykles. Nuo to laiko statytose bažnyčiose tabernakulis yra atskiroje šoninėje koplyčioje arba altoriaus erdvės pakraštyje, šone. Tabernakuliai buvo puošiami, dažomi polichromiškai. XVIII a. I pusėje Lenkijos bažnytiniai sinodai reikalavo, kad tabernakuliai būtų meniški.
Tabernakulius, Švč. Sakramentui laikyti, dar vadina ciboriumu.
tabernaculum testimonii – Liudijimo Padangtė (Apr 15:5).
Tabernaculum Dei cum hominibus – „Dievo, esančio žmonėse, namai“ (Apr 21,3).
Rugsėjo 7

Vardadieniai

Klodas – Klodoaldas – Pulcherija – Regina – Bartas – Bartė – Palmira
FC Alliance Äischdall 07

Istorija

Klubo komanda 1996 m. pirmą kartą pateko į šalies aukščiausiąją lygą, kur žaidė iki 2002 m., o 2001 m. užėmė 4 vietą. 2002 m. iškrito į antrąją lygą, 2003 m. - į trečiąją, 2004 m. - į ketvirtąją. 2006 m. klubo komanda vėl pakilo iki trečiosios lygos. 2008 m. žaidė III divizione.
Jon Ola Sand

Jonas Olas Sandas (norv. Jon Ola Sand) yra Norvegijos televizijos žurnalistas ir prodiuseris, kuris dirba Norvegijos visuomeniniam transliuotojui Norsk Rikskringkasting (NRK).
Sandas yra Tarptautinės televizijos menų ir mokslų akademijos narys. Sandas prodiusavo ir režisavo tokias laidas, kaip Nobelio taikos premijos koncertai, Norvegijos kino apdovanojimai ir Norvegijos nacionalinės atrankos Melodi Grand Prix į „Eurovizijos“ dainų konkursą.
2010 m. lapkričio 26 d. Sandas buvo paskirtas Eurovizijos vykdančiuoju vadovu po Svante Stockselius atsistatydinimo.
Bukonys (Kupiškis)

Palivarkas

Palivarkas priklausė Palėvenės domininkonų vienuolynui, minimas XVIII a. pabaigoje kaip Bukonių dvaras. 1842 m. didžioji dalis atimta ir paskirta iždo žinion, o 1848 m. priskirtas Bukonių valstybiniam dvarui. Dalis žemių palikta valdyti vienuolynui. Spėjama, kad dėl priklausymo Bukonių valstybiniam dvarui ir kilo toks palivarko pavadinimas. 1858 m. vėl leista vienuolynui naudotis šiuo palivarku. 1856 m. vienuolyną uždarius, dalis žemės parduota rusams, likusi – valstiečiams. Po 1869 m. palivarkas ir kitos vienuolyno žemės išnuomotos Rusijos valstiečiui Fomai Červonikovui, o 1870 m. išsimokėtinai parduotas Kauno ir Panevėžio apskričių žandarų valdybų viršininkui majorui Nikolajui Samoilovui.
Per palivarko žemes 1873 m. nutiesta geležinkelio atšaka Radviliškis–Kalkūnai. Panašiu metu žemė buvo perparduota Marijai Hompf. 1918 m. mirdama Marija visą turtą paliko įdukros sūnui Mikolajui Senkauskui. 1920 m. gegužę sudegė palivarko rūmai, todėl po kurio laiko Senkauskai išsikėlė. Po žemės reformos turtą išsikovojo senasis M. Senkauskas. Vėliau dalis buvo nusavinta, o likusi 1933 m. liepą atiteko Baliui ir Marijonai Kašponiams. Jie atgaivino ūkį ir dalį žemės 1936 m. pardavė Jurgiui Bukėnui.
1940 m. palivarko žemė buvo suvalstybinta ir išdalinta bežemiams ir mažažemiams. Pokario metais priklausė kolūkiui „Laukų spartuolis“, o vėliau – Byčių.
Sodyboje dar išlikę senų palivarko pastatų liekanų.

Kaimas

Palivarko žemėse kaimas pradėjo formuotis XIX a. viduryje. Vėliau buvusias palivarko žemes išpirko užsieniečiai ir valstiečiai Bukėnai. Bukonys priklausė Kupiškio valsčiui.
Jurgio Bukėno sodyboje buvo rengiami ir leidžiami slapti laikraščiai „Gojelis“, „Jaunimėlis“, „Liuosas-Laisvės kelias“, 1909–1918 m. buvo pažangaus jaunimo veiklos centras.
1918 m. pradinė mokykla. Dėl mažo mokinių skaičiaus 1923 m. uždaryta ir perkelta į Žaidelius, o 1928 m. atkurta Jurgio Bukėno namuose. 1930 m. pavadinta Puponių mokykla, veikė iki 1938 m.
Kudžis

Istorija

Miestas įkurtas 1954 m. lapkričio 3 d.
2006 m., suformuojant dabartinį Kudžį, buvo sujungti senasis Kudžis ir Jamagata. Miesto plotas tada padidėjo net 300 km². Smarkiai nukentėjo per 2011 m. Sendajaus žemės drebėjimą ir cunamį.

Miesto simboliai

Oficiali miesto gėlė – azalija, medis – dviskiautis ginkmedis.
Terakota

Terakota (it. terra cotta – degta žemė) – žemos degimo temperatūros, poringa, natūralios molio spalvos keramika. Kartais terakota gludinama, dengiama keraminiu laku arba spalvinama angobu. Terakota nuo seno naudojama buityje (pvz., lipdyti, žiesti indai), architektūroje (Mesopotamijos, Graikijos, etruskų, Vid. Azijos šalių pastatų puošyba). Kuriamos terakotinės skulptūros (etruskų, senovės graikų Tanagros skulptūrėlės, senovės Indijos, Kinijos statulėlės, šiais laikais smulkioji skulptūra, reljefai).
1974 m. netoli Šensi provincijos sostinės Siano atrasta tūkstantinė terakotinių kareivėlių armija, saugojanti pirmojo imperatoriaus kapą.
Šiaulių Lieporių gimnazija

Istorija

Šiaulių miesto 14-oji vidurinė mokykla įkurta 1975 m. Pirmaisiais mokslo metais mokėsi 1486 mokiniai, dirbo 68 mokytojai. Pirmąją abiturientų laidą mokykla išleido 1978 m. Per visus gyvavimo metus ją baigė 7 aukso ir 26 sidabro medalininkai. 1997 m. mokyklai suteiktas Lieporių vidurinės mokyklos vardas. 1998 m. sukurtas mokyklos himnas, herbas, 2000 m. - vėliava. Nuo 2009 m. tapo Šiaulių Lieporių gimnazija.
Mokyklos tarybą sudaro penki tėvai, penki mokytojai, penki 10 - 12 klasių mokiniai. Mokyklos taryba aprobuoja mokyklos nuostatus, nustato ugdymo organizavimo tvarką, prižiūri mokyklos ūkinę - finansinę veiklą.
Raupsai

Raupsai, arba Leprozė (lot. lepra) – lėtinė infekcinė, mažai užkrečiama liga, kuriai būdingas odos, matomų gleivinių, periferinės nervų sistemos ir vidaus organų pažeidimas. Ją sukelia lazdelės formos, parazituojantis tik ląstelės viduje, mikrobas Mycobacterium leprae. Raupsų sukėlėjas dauginasi labai lėtai, inkubacinis ligos periodas trunka apie 5 metus. Dažniausiai pirmieji simptomai pasireiškia po 3–10 metų. Liga galima užsikrėsti artimo ir ilgo kontakto su užsikrėtusiu žmogumi metu. Manoma, kad užkratas patenka per pažeistą odą, viršutinių kvėpavimo takų gleivinę.
Raupsai labiausiai paplitę Afrikoje, Azijoje, Centrinėje ir Pietų Amerikoje. 1974 m. sirgo apie 10 mln., o 1997 m. – 1,15 mln. pasaulio žmonių. Pasaulio sveikatos organizacijos duomenimis, pasaulyje raupsais serga daugiau nei 200 tūkst. žmonių. Lietuvoje jau daugiau kaip 30 metų raupsų neaptinkama.

Istorija

Raupsų ligos sukėlėją Mycobacterium leprae 1873 m. atrado norvegų mokslininkas Gerhard Armauer Hansen, todėl ši liga dar vadinama Hanseno liga.
Raupsai yra labai sena liga. Ji buvo išsamiai aprašyta jau senovės Kinijoje ir Egipte. Liga žmonėms keldavo siaubą ir buvo laikoma mirtina. Viduramžiais ligoniai buvo įkurdinami raupsuotųjų kolonijose.

Medicininis gydymas

Kadangi raupsus sukelia bakterijos, gydymui skiriami antibiotikai. Uždegimui slopinti gali būti skiriami steroidiniai arba nesteroidiniai priešuždegiminiai vaistai. Ligoniai paprastai gydomi ligoninėse. Priklausomai nuo sistemų ar organų pažeidimo ligonius konsultuoja ir gydo įvairių sričių specialistai. Skiriamas ilgalaikis gydymas cheminiais preparatais nuo mikobakterijų: diafenilsulfonu, rifampicinu, etionamidu. Reikalingos reguliarios gydytojo ortopedo, chirurgo, oftalmologo, terapeuto konsultacijos. Opų atsiradimo ant padų profilaktikai svarbu tinkamai parinkti avalynę. Sąnarių judrumui palaikyti taikomi fiziniai pratimai ir specialūs padėtį koreguojantys raiščiai, taip pat daromos rekonstrukcinės sausgyslių, nervų operacijos, gerinančios funkcines galimybes ir socialinę adaptaciją. Gydymas trunka kelerius metus.

Profilaktika

Pagrindinė nespecifinė profilaktikos priemonė yra vengti kontakto su sergančiuoju. Sąlytį turėję asmenys yra stebimi mažiausiai penkerius metus. Medicinos personalas, dirbantis su sergančiais lepra, turi dėvėti asmenines apsaugines priemones.
Tinkama vakcinacija nuo Mycobacterium leprae suteiktų apsauginį visuomenės imunitetą. Globalinės pastangos išnaikinti raupsus atsirado po to, kai raupsus pavyko likviduoti 119 šalių iš 122. Svarbiausios raupsų globalinio eliminavimo priemonės – ankstyva ligos diagnostika ir gydymas.
Leonas Valkūnas (1949)

Biografija

1956–1967 m. mokėsi Vilniaus Antano Vienuolio vidurinėje mokykloje. 1967–1972 m. studijavo Vilniaus universiteto Fizikos fakultete, 1969–1972 m. – Kijevo valstybiniame universitete, 1972–1976 m. – Vilniaus universiteto aspirantūroje. 1976 m. VU apgynė fizikos ir matematikos mokslų kandidato (dabar – daktaro) disertaciją „Eksitoninių spektrų priemaišiniuose ir stipriai sužadintuose kristaluose tyrimai“. 1987 m. Baltarusijos TSR Mokslų akademijos Fizikos institute apgynė fizikos ir matematikos mokslų daktaro (dabar – habilituoto fizinių mokslų daktaro) disertaciją „Priemaišinių organinių struktūrų optinių savybių eksitoninėje spektro srityje teorija“.
1977–1979 m. buvo Fizikos instituto jaunesnysis, 1979–1988 m. – vyresnysis, o nuo 1989 m. – vyriausiasis mokslo darbuotojas. 1992–2002 m. buvo Fizikos instituto direktorius, dabar – Molekulinių darinių fizikos laboratorijos vedėjas. VU FF Teorinės fizikos katedros vedėjas.
Nuo 1993 m. – docentas, nuo 1996 m. – profesorius. Nuo 2001 m. yra Lietuvos mokslų akademijos narys ekspertas.

Mokslinė veikla

Pagrindinės mokslinės veiklos sritys: sužadinimo ir krūvio pernašos reiškiniai fotosintezėje, molekulinių struktūrų, biologinių molekulių spektroskopija.
Laiko tiltas

Siužetas

Sulaukęs 21-erių, Timas Leikas (akt. Domhnall Gleeson) iš savo tėvo (akt. Bill Nighy) sužino, kad jis, kaip ir kiti šios šeimos vyrai, geba keliauti laiku. Timas nusprendžia pagerinti savo gyvenimą, pirmiausia ketindamas susirasti antrąją pusę. Tačiau po nesėkmingų bandymų jis greitai suvokia, kad keliavimas laiku niekaip nepadės jam įtikti merginai, kurios jis paprasčiausia netraukia.
Vėliau Timas išvyksta į Londoną siekti teisininko karjeros. Viename restorane jis susipažįsta su Mere (akt. Rachel McAdams) ir ją pamilsta. Kiek vėliau, nukeliaudamas laiku atgal, kad pagelbėtų vieno rašytojo pjesės pristatyme, Timas sužino, kad vienas sugrįžimas atgal anuliuoja prieš tai ateityje įvykusius įvykius. Taigi jam vėl tenka iš naujo susipažinti su Mere.
Jau laimingai vedęs Merę, Timas susiduria su šeimoje iškilusiomis problemomis. Jo sesuo smarkiai susižaloja avarijoje. Bandydamas pakeisti šių įvykių eigą, jis susiduria su dar vienu jo gebėjimo trūkumu, t. y. vadinamuoju drugio efektu – pakeitęs praeitį ir sugrįžęs atgal namuose jis randa kitą vaiką, kas reiškia, kad jis niekada su savo žmona nesusilaukė dukrelės.
Vieną dieną Timo šeima sužino, kad Timo tėvas serga vėžiu, kurio neįmano pagydyti nukeliaujant laiku į praeitį. Tėvui mirus, Timas bet kuomet gali su juo susitikti nukeliavęs į praeitį, tad dėl to per daug nesikremta. Tačiau vieną dieną jo žmona pasiūlo susilaukti antro vaiko, kas reikštų, kad Timas amžiams prarastų galimybę pasimatyti su tėvu. Timas nusprendžia kuo daugiau laiko praleisti su tėvu, prieš priimdamas lemtingą sprendimą…